[pic] | COMISIA EUROPEANĂ |

Bruxelles, 18.2.2010

COM(2010)52 final

COMUNICARE A COMISIEI CĂTRE PARLAMENTUL EUROPEAN, CONSILIU ȘI CURTEA DE CONTURI

Impactul Planului de acțiune privind întărirea rolului de supraveghere al Comisiei din cadrul gestiunii repartizate a acțiunilor structurale

COMUNICARE A COMISIEI CĂTRE PARLAMENTUL EUROPEAN, CONSILIU ȘI CURTEA DE CONTURI

Impactul Planului de acțiune privind întărirea rolului de supraveghere al Comisiei din cadrul gestiunii repartizate a acțiunilor structurale

Rezumat

În 2008, ca urmare a raportului anual din 2006 al Curții de Conturi Europene (denumită în continuare „Curtea”)[1], Comisia a adoptat un plan de acțiune privind întărirea rolului de supraveghere al acesteia asupra statelor membre cu privire la gestiunea repartizată a acțiunilor structurale („Planul de acțiune”)[2]. Obiectivul Planului de acțiune consta în consolidarea acțiunilor Comisiei astfel încât să se remedieze nivelul ridicat de erori la rambursările pentru acțiuni structurale și punctele slabe din sistemele de gestiune și control ale statelor membre (denumite în continuare „sistemele”). Planul de acțiune prevedea 37 de acțiuni, clasate în 10 mari categorii (a se vedea anexa 4). Măsuri și programe suplimentare au fost adăugate în 2008 și 2009. Prin urmare, activitatea de supraveghere a Comisiei a depășit cadrul prevăzut inițial în planul de acțiune.

La 2 decembrie 2009, comisarii Samecki și Špidla au prezentat Comisiei pentru control bugetar a Parlamentului European principalele rezultate. Rapoartele din 5 noiembrie 2008[3], 3 februarie 2009[4] și 28 octombrie 2009[5] au furnizat mai multe detalii.

Prezenta comunicare oferă o evaluare a rezultatelor și a primelor efecte ale implementării planului de acțiune și ale implementării acțiunilor suplimentare întreprinse de Comisie în temeiul strategiei comune de audit pentru acțiunile structurale (denumită în continuare „strategia de audit”). Având în vedere dificultatea relaționării acestor măsuri cu acțiunile individuale, evaluarea nu se limitează la simplii indicatori cantitativi, cum ar fi ratele de eroare sau sumele recuperate. De exemplu, orientările și formarea profesională contribuie la o mai bună înțelegere a cerințelor juridice dar, pe termen scurt, acestea nu au un impact direct cuantificabil. Prin urmare, este utilizat un ansamblu adecvat de indicatori calitativi și cantitativi.

Un număr considerabil de acțiuni privind perioadele de programare 1994-1999 și 2000-2006 au vizat, de asemenea, activitatea de audit a Comisiei și aplicarea corecțiilor financiare într-un mod mai riguros. Acest lucru a rezultat în creșterea valorii corecțiilor financiare pentru cele două perioade, ajungând la un total de 3 801 miliarde de euro pentru 2008 și 2009, în comparație cu aproximativ 3 567 de miliarde de euro în total pentru perioada 2000 – 2007. În cazurile în care statele membre acceptă corecțiile propuse de Comisie (70% dintre cazuri în perioada 2000 – 2009), acestea pot atribui contribuția Comisiei altor proiecte eligibile. În cazul în care corecțiile sunt decise de Comisie, acestea sunt recuperate în favoarea bugetului Uniunii.

Planul de acțiune a acoperit trei perioade de programare.

Principalele rezultate și efecte pentru perioada de programare 1994-1999:

- Prioritatea planului de acțiune pentru această perioadă a constat în încheierea procedurilor de corecție financiară în curs. În ansamblu, suma corecțiilor financiare aplicate în 2008-2009 s-a ridicat la 864 de milioane de euro pentru FEDER, FSE și FC, la care se adaugă 1,4 miliarde de euro anterior planului de acțiune. Rezultatele pentru 2008 și 2009 reies, în principal, din ancheta de audit de încheiere pentru perioada 1994-1999 privind FEDER, încheiată în ianuarie 2010. În cazul FSE, corecțiile financiare din perioada 1994-1999 includ 13 programe pentru care Comisia a adoptat o decizie și alte 17 proceduri deschise în perioada 2008-2009.

Principalele rezultate și efecte pentru perioada de programare 2000-2006:

- Comisia și-a concentrat activitățile de audit pe domeniile de risc și a întreprins și încheiat propriul audit a 50 de organisme de management care prezintă un risc ridicat. De asemenea, Comisia a continuat să monitorizeze și să închidă planurile de acțiune ale statelor membre și să ia măsuri în legătură cu toate erorile detectate de Curte în raportul său anual pe 2006 (măsurile destinate îndreptării erorilor constatate de Curte pentru 2007 și 2008 sunt în curs). Obiectivele acestor acțiuni constau în consolidarea sistemelor și aplicarea procedurilor de suspendare și de corecție financiară în cazurile în care au fost constatate deficiențe în vederea reducerii riscului de pierderi pentru bugetul Uniunii. Exercițiile de audit efectuate de Comisie pentru perioada 2000-2006 au determinat corecții financiare în valoare de 2,9 miliarde de euro în 2008 și 2009 (în comparație cu 2,1 miliarde de euro pentru perioada de opt ani anterioară planului de acțiune). Un efect pozitiv este de așteptat la încheierea programului deoarece au fost eliminate erorile depistate. Există indicații conform cărora, la momentul actual, riscurile sunt limitate la un număr restrâns de state membre[6], în timp ce îmbunătățirea înregistrată de sistemele statelor membre este confirmată de evaluarea îmbunătățită a acestor sisteme din rapoartele anuale pe activitate ale direcțiilor generale pe 2008.

- Măsurile luate de Comisie cu privire la datele statelor membre privind operațiunile de retragere și recuperare au avut rezultate pozitive. Analiza datelor primite indică o îmbunătățire în ceea ce privește caracterul complet și acuratețea datelor primite. Aceste îmbunătățiri permit o mai bună evaluare a eficienței procedurilor naționale de control și de corecție. Cu toate acestea, aceste date mai pot fi încă îmbunătățite.

- La încheierea programelor 2000-2006, Comisia a întreprins din timp acțiuni de pregătire prin stabilirea propriei strategii de încheiere, prin furnizarea de orientări și de formare profesională statelor membre și prin efectuarea de reexaminări privind pregătirea organismelor de lichidare[7]. Efectul acestor măsuri de prevenție vor fi vizibile la încheierea programului și măsurate prin intermediul ratei de eroare reziduale[8] după încheiere.

- Comisia și-a actualizat orientările privind rezumatele anuale și a reiterat importanța valorii adăugate a acestora statelor membre. În raportul său anual pe 2008, Curtea a luat act de acțiunile de monitorizare întreprinse de Comisie, în cazurile în care statele membre au fost găsite neconforme, precum și îmbunătățirile, prin care anumite state membre au adăugat valoare rezumatelor lor prin analize suplimentare sau alte elemente.

Principalele rezultate și efecte pentru perioada de programare 2007-2013:

- Comisia a implementat strict acțiunile preventive pentru programele 2007-2013 pentru a garanta că în statele membre sunt puse în aplicare sisteme de încredere încă de la începutul perioadei de programare, înainte de rambursarea plăților intermediare. Primul instrument este evaluarea conformității sistemelor înființate în statele membre. Până la finalul lui 2009, DG Politica Regională (DG Regio) și DG Ocuparea Forței de Muncă, Afaceri Sociale și Egalitate de Șanse (DG EMPL) au aprobat rapoartele de evaluare a conformității care acoperă 91,6% și respectiv 90,8 % din totalul sumelor decise. A doua măsură preventivă o reprezintă strategiile de audit naționale. Până la finalul lui 2009, DG REGIO și DG EMPL au aprobat strategiile care acoperă 97,1% respectiv 100% din programe.

- Comisia a efectuat un audit al unui eșantion de proiecte selecționate în mod aleatoriu după o metodă similară celei utilizată de Curte. Rata de eroare preliminară de aproximativ 5% care a reieșit din anchetă indică faptul că acțiunile desfășurate de Comisie prin intermediul planului de acțiune, al strategiei de audit și a dispozițiilor de reglementare în materie de control îmbunătățite pentru perioada 2007-2013 au efecte pozitive. Cu toate acestea, rezultatele anchetei ar trebui să fie interpretate cu prudență deoarece populația auditată acoperă plățile efectuate la un stadiu inițial al perioadei de programare până la 31 mai 2009 și cele 15 state membre care au declarat cheltuielile până la acea dată.

- Regulamentele privind perioada 2007-2013 au fost modificate în vederea simplificării normelor și, în special, pentru a permite utilizarea sumelor forfetare, a baremelor standard a costurilor pe unitate și a costurilor indirecte pe o bază forfetară. Dispozițiile privind costurile simplificate vizează să reducă sarcina administrativă a statelor membre și să contribuie la o utilizare mai eficientă și mai corectă a fondurilor și, în cele din urmă, să reducă numărul erorilor.

- În cele din urmă, acțiunile pentru perioada de programare 2000-2006 au avut, de asemenea, repercusiuni pozitive în ceea ce privește elaborarea și executarea programelor 2007-2013, deoarece toate părțile implicate sunt mai conștiente de riscul unor deficiențe ale sistemului și de consecințele posibile ale acestora, mulțumită eforturilor depuse în domeniul orientării și formării.

În ansamblu, Comisia și-a sporit capacitatea de supraveghere a acțiunilor structurale aflate în gestiune comună.

prezentare a rezultatelor șI A IMPACTULUI

Astfel cum a fost indicat în comunicarea privind planul de acțiune[9], acesta a fost proiectat în vederea completării activității intense de audit desfășurate la momentul actual în cadrul strategiei de audit și în vederea continuării acțiunilor relevante în cadrul planului de acțiune al Comisiei pentru un cadru de control intern integrat[10]. Prin urmare, nu este o măsură pusă în aplicare în mod izolat, din moment ce sunt luate și alte măsuri în vederea îmbunătățirii cofinanțării UE în domeniul politicii de coeziune. Astfel, în timp ce măsurile prevăzute de planul de acțiune sunt destinate să contribuie la îmbunătățirea controalelor și, în cele din urmă, la reducerea ratei de eroare, nu va fi posibil să se izoleze impactul specific al acestui plan de acțiune, nici al acțiunilor individuale privind rata de eroare. Rezultatele sunt prezentate detaliat în secțiunea 1, iar impactul și concluziile în secțiunea 2.

1. Rezultatele planului de ac țIUNE LA 31 DECEMBRIE 2009

1.1. Rubrica 1 - Acțiuni în cadrul strategiei de audit comune a acțiunilor structurale pentru perioada 2000-2006

Acțiunea 1.1 : Comisia estimează că această acțiune a îmbunătățit eficiența organismelor de gestiune selecționate care prezintă un risc ridicat și, prin aceasta, a redus semnificativ riscul de eroare înainte de încheiere.

Informații justificative esențiale: Rezultatul a 50 de audituri încheiate: 11 concluzii pozitive privind funcționarea sistemelor, 2 avize negative, în cazul cărora Comisia a deschis deja proceduri de corecție financiară, 37 de avize cu rezerve, în cazul cărora serviciile monitorizează sau au monitorizat concluziile. DG REGIO și DG EMPL au efectuat încă 11 și respectiv 6 audituri suplimentare în 2009.

Acțiunea 1.2 : DG REGIO și DG EMPL au încheiat monitorizarea a 24 din 27 de planuri de acțiune naționale destinate rectificării deficiențelor sistemice[11]. Această acțiune a permis rezolvarea problemelor deja constatate în sistemele statelor membre și a contribuit la prevenirea altor erori.

Informații justificative esențiale: Concluzii pozitive privind încheierea acțiunilor pe care statele membre trebuiau să le întreprindă pentru 22 de planuri de acțiune și aplicarea de corecții financiare prin decizie a Comisiei pentru două planuri de acțiune. Pentru cele trei planuri de acțiune restante, Comisia a deschis procedurile de suspendare a plăților.

Acțiunea 1.3 : Pentru perioada de programare 2000-2006, Comisia a finalizat proceduri de corecție financiară privind 32 de programe ale FEDER, 11 programe ale FES și 60[12] de proiecte ale Fondului de coeziune.

Această acțiune include, de asemenea, încheierea procedurilor de corecție financiară pentru 34 de programe ale FEDER din perioada 1994-1999[13] în cadrul unei anchete de încheiere care prevedea auditul a 54 de programe care acopereau 31,55% din totalul sumelor FEDER decise pentru această perioadă și un eșantion de 1500 de proiecte în cadrul acestor programe. Corecțiile financiare rezultate din această anchetă, aplicate, în principal, în 2008 și 2009, au reprezentat 777 de milioane de euro[14], adică 2,9% din totalul cheltuielilor eligibile auditate. Deși procedurile de corecție financiară privind programele FSE nu erau incluse în planul de acțiune, în 2008 și 2009 au fost înregistrate progrese : 13 proceduri au fost închise prin deciziile Comisiei, recuperând o sumă totală de 44,8 milioane de euro iar 17 noi proceduri de corecție au fost deschise.

Prin urmare, acțiunea a permis redirecționarea sumelor corectate către proiecte juridice și obișnuite sau recuperarea acestora în favoarea bugetului Uniunii.

Informații justificative esențiale: Comisia a raportat Parlamentului European în fiecare trimestru cu privire la corecțiile financiare aplicate. Anexele 1, 2 și 3.

Acțiunea 1.4: Comisia a intensificat urmărirea cazurilor de eroare pentru DAS. DG REGIO și DG EMPL au adoptat o poziție finală cu privire la toate cele 74 de cazuri de erori sistemice și individuale identificate de către Curte în proiectele auditate pentru DAS 2006. Urmărirea a permis corectarea erorilor, îmbunătățirea sistemelor statelor membre și a contribuit la prevenirea erorilor ulterioare.

Informații justificative esențiale: Statele membre au aplicat corecții în 28 de cazuri; în 30 de cazuri, Comisia a lansat proceduri de corecție financiară și 16 cazuri au fost închise fără nicio corecție deoarece statele membre au furnizat elemente de probă privind regularitatea și legalitatea plăților. Monitorizarea de către Comisie a cazurilor DAS 2006 a fost evaluată de Curte ca fiind eficientă[15]. Pentru DAS 2007, DG REGIO și DG EMPL au adoptat o poziție finală pentru 84% dintre cazuri și au început procesul de recuperare, după caz. Pentru DAS 2008, Comisia a început deja monitorizarea în 2009.

1.2. Rubrica 2: Principalele acțiuni în curs în cadrul Planului de acțiune pentru un cadru de control intern integrat

A avut loc o ameliorare a coordonării între serviciile de audit ale fondurilor structurale și autoritățile naționale de audit în vederea armonizării metodelor de audit; culegerii datelor privind costul controalelor pe baza comunicării privind riscul de eroare tolerabil[16]; orientărilor și al formărilor profesionale ale autorităților de gestiune și de certificare și semnării a 9 „contracte de încredere”.

Informații justificative esențiale: Aceste acțiuni sunt încheiate, astfel cum a fost indicat în raportul de impact privind Planul de acțiune al Comisiei pentru un cadru de control intern integrat[17] adoptat în 2009.

1.3. Rubrica 3: Acțiuni preventive pentru încheierea programelor și proiectelor 2000-2006

Comisia și-a încheiat ancheta de audit privind organismele de lichidare, care se află acum într-o poziție mai bună în vederea executării procedurii de încheiere. Deficiențele observate sunt monitorizate atent de Comisie și organismele în cauză și vor fi avute în considerare în ceea ce privește strategia de audit a Comisiei în scopul încheierii.

Pe lângă seminariile de încheiere din statele membre, în 2008, Comisia a organizat la Bruxelles un seminar de încheiere pentru toate statele membre și, în 2009, o reuniune tehnică privind organismele de lichidare, care au cuprins prezentări din partea statelor membre, promovând astfel învățarea reciprocă prin schimbul de bune practici.

Informații justificative esențiale: Ancheta a fost efectuată asupra organismelor de lichidare care reprezintă 76% din cheltuielile totale. Un registru de întrebări și răspunsuri și alte documente privind conferința de încheiere pot fi consultate la adresa http://ec.europa.eu/regional_policy/conferences/closure/qa_en.htm. Documentele privind reuniunea tehnică pot fi consultate pe site-ul internet al CIRCA, http://circa.europa.eu .

1.4. Rubrica 4: Acțiuni preventive pentru perioada de programare 2007-2013

Până la finalul lui 2009, DG REGIO și DG EMPL au primit rapoarte de evaluare a conformității din partea a 428 de programe, reprezentând 98,6% din total. 379 dintre acestea au fost aprobate, 20 au fost respinse și înapoiate statelor membre; iar restul rapoartelor au fost întrerupte sau sunt încă în proces de examinare. Concluzia generală este că orientările Comisiei au fost în general urmate și că, în marea majoritate a cazurilor, Comisia a putut conta pe avizul pozitiv emis de auditorii independenți în ceea ce privește conformitatea sistemelor cu legislația. Evaluarea conformității este un element cheie în ceea ce privește reducerea riscului de eroare în acțiunile structurale, deoarece Comisia nu poate efectua o plată intermediară în favoarea unui program până la aprobarea sistemelor acestuia. Comisia și statele membre au investit puternic în acest nou mecanism de prevenție pentru a avea sisteme de încredere și conforme încă de la începutul perioadei de programare.

Comisia a primit 425 de strategii de audit naționale, reprezentând 98,6% din totalul programelor. Aceasta a aprobat 420, a respins 2 și restul de 3 sunt în curs de examinare. Acest lucru asigură faptul că statele membre au pus la punct strategii de audit bune pentru a depista în mod rapid disfuncțiile sistemelor și riscurile de eroare.

În 2008 și 2009, Consiliul și Parlamentul au adoptat mai multe măsuri de simplificare de anvergură pentru cadrul de reglementare 2007-2013, propuse de Comisie. Unele dintre cele mai importante măsuri se referă la instrumentele de inginerie financiară, proiecte generatoare de venituri și recursul la sume forfetare și bareme standard ale costurilor pe unitate atât pentru FEDER, cât și pentru FSE, sau extinderea posibilității declarării costurilor indirecte pe o bază forfetară și în cazul cheltuielilor FEDER, în vederea simplificării în mod semnificativ a gestiunii proiectelor puse în aplicare de organizațiile mici.

Comisia a emis orientări detaliate cu exemple de bune practici, a organizat formări profesionale privind dispozițiile regulamentelor 2007-2013, a continuat să distribuie material didactic statelor membre și a încurajat autoritățile naționale să utilizeze noile posibilități simplificate privind costurile.

Informații justificative esențiale: Măsurile de simplificare au fost incluse în Regulamentele (CE) nr. 396/2009 și nr. 397/2009 din 6 mai 2009 ; Regulamentele (CE) nr. 1341/2008 din 18 decembrie 2008 și nr. 846/2009 din 1 septembrie 2009. Broșura privind criteriile de eligibilitate poate fi consultată la adresa http://ec.europa.eu/regional_policy/sources/docgener/presenta/pres_en.htm. Nota orientativă privind costurile simplificate a fost examinată în detaliu împreună cu experții statelor membre și a fost finalizată în ianuarie 2010. Toate notele orientative pot fi găsite la adresa http://circa.europa.eu .

1.5. Rubrica 5: Acțiuni care vizează îmbunătățirea controalelor primare la nivel național

Comisia a desfășurat toate acțiunile prevăzute în vederea creșterii eficienței controalelor de gestiune de la primul nivel, care constituie prima linie de apărare împotriva erorilor. Aceasta a organizat seminarii pentru autoritățile de management și de certificare, inclusiv seminarii privind achizițiile publice și a emis toate notele menționate în planul de acțiune.

Informații justificative esențiale: Informații privind seminariile organizate pentru autoritățile de management și de certificare pot fi consulate la următoarele adrese: http://ec.europa.eu/regional_policy/conferences/manauth/programme_en.htm și http://ec.europa.eu/regional_policy/conferences/trainers/programme_en.htm. Rezultatele unui chestionar de la seminarul de formare a formatorilor arată că toți respondenții au utilizat informațiile oferite în timpul seminarului în cadrul formărilor lor și în materialul didactic pentru colegii lor naționali.

1.6. Rubrica 6: Acțiuni vizând îmbunătățirea comunicării informațiilor privind corecțiile financiare de către statele membre

Comisia a depus eforturi importante în vederea îmbunătățirii sistemelor statelor membre privind corecțiile financiare. Sumele notificate în 2008 sunt mult mai mari decât în anii anteriori datorită faptului că statele membre oferă informații mai complete[18]. Comisia a efectuat verificări la fața locului a calității sistemelor de recuperare ale statelor membre (misiuni realizate în 10[19] state membre în 2008 și în alte 9[20] în 2009). Celelalte 10 state membre vor fi vizitate în 2010. Până la momentul actual, rezultatele arată că autoritățile statelor membre respectă în general cerințele, deși astfel cum a fost confirmat de Curte, există anumite puncte slabe în ceea ce privește caracterul complet al datelor și sistemele de înregistrare și raportare a neregulilor. Având în vedere rezultatele obținute, Comisia a revizuit nota sa orientativă privind retragerile și recuperările care a fost prezentată statelor membre în ianuarie 2010, înaintea elaborării ultimului raport anual privind programele 2000-2006 și a primului raport privind programele 2007-2013.

Informații justificative esențiale: Nota orientativă privind retragerile și recuperările a fost prezentată de Comisie statelor membre în cadrul Comitetului de coordonare de fonduri (COCOF) în ianuarie 2010. În raportul său anual pe 2008, Curtea a evaluat sistemele de recuperare ale statelor membre ca fiind „parțial eficiente”.

1.7. Rubricile 7 și 8: Acțiuni vizând îmbunătă țirea notificării și sporirea impactului activității de audit a Comisiei

Abordarea mai riguroasă a permis creșterea nivelului de corecții financiare și de suspendări. În timpul anului 2009, Comisia a adoptat 7 decizii de suspendare de plăți, care se adaugă celor 10 suspendări adoptate în 2008[21]. Ca urmare a activității de audit a Comisiei, în 2008 și 2009 au fost aplicate corecții financiare în valoare de 3,80 miliarde de euro, în comparație cu 3,57 miliarde de euro între 2000 și 2007. Printre altele, la finalul lui 2009, se aflau în curs corecții financiare în valoare de aproximativ 942 de milioane de euro.

Informații justificative esențiale: A se vedea anexele 1, 2 și 3. De asemenea, Curtea, prin raportul său anual pe 2008 a constatat că Comisia prezenta sume fiabile pentru corecțiile financiare care rezultă din propriile activități de audit (punctul 1.16).

1.8. Rubricile 9 și 10: Acțiuni vizând îmbunătă țirea asigurărilor oferite de raportul anual pe activitate și maximizarea valorii sintezelor anuale în conformitate cu articolul 53b din regulamentul financiar

DG REGIO și DG EMPL au aplicat în întregime în rapoartele lor de activitate anuale pe 2007 toate acțiunile enumerate în Planul de acțiune, ținând seama de recomandările Curții.

În ceea ce privește sintezele anuale, în cazul în care statele membre au furnizat o concluzie sau o declarație de asigurare, direcțiile generale au utilizat aceste documente pentru a corobora propria lor evaluare a sistemelor naționale.

De asemenea, Comisia a revizuit nota sa orientativă ținând cont de recomandările studiului comandat de Parlamentul European, care subliniază importanța valorii adăugate și a reducerii informațiilor redundante.

Informații justificative esențiale: Curtea, în rapoartele sale anuale pe 2007 și 2008, a recunoscut evoluția pozitivă a calității și a utilității rapoartelor anuale pe activitate ale DG REGIO și DG EMPL, precum și monitorizarea adecvată a sintezelor anuale de către Comisie, care a eliberat orientări clare și a abordat cazurile de neconformitate. Nota orientativă actualizată privind sintezele anuale a făcut obiectul unor discuții cu statele membre în cadrul reuniunilor COCOF din octombrie și decembrie 2009.

2. Primele efecte ale planului de ac țIUNE șI CONCLUZIILE

Având în vedere natura acțiunilor și faptul că reducerea ratei de eroare este un proces care necesită timp și eforturi susținute, prima evaluare a efectelor nu poate fi decât preliminară. Indicații suplimentare, care, în principiu, vor fi măsurate în mod general pentru planul de acțiune în funcție de evoluția ratelor de eroare, vor putea fi obținute după efectuarea următoarelor activități de audit de către autoritățile statelor membre sau autoritățile UE.

Există cel puțin trei domenii în care Comisia se așteaptă să obțină efecte tangibile drept rezultat al acțiunilor puse în aplicare în cadrul planului de acțiune.

2.1. Primele audituri ale programelor 2007-2013 indică rezultate pozitive

Pentru a evalua dacă acțiunile descrise mai sus au avut un prim impact pozitiv asupra legalității operațiunilor pentru programele 2007-2013 recent implementate , Comisia a decis să efectueze o anchetă de audit aplicând o metodă similară celei folosite de Curte în cazul auditurilor referitoare la DAS. Obiectivul specific al anchetei a constat în estimarea, pe baza unui eșantion statistic selecționat în mod aleatoriu de 180 de operațiuni, a ratei de eroare în cazul cheltuielilor declarate Comisiei de către statele membre între 1 ianuarie 2007 și 31 mai 2009 în ceea ce privește fondurile structurale și Fondul de coeziune pentru perioada 2007-2013[22]. Pe baza rezultatelor preliminare, rata de eroare este de aproximativ 5%. Aceste rezultate indică clar faptul că dispozițiile privind controlul sporit pentru cadrul de reglementare 2007-2013 și măsurile preventive luate de Comisie, astfel cum sunt descrise în prezenta comunicare, au început să dea rezultate. Cu toate acestea, rata de eroare care rezultă din această anchetă trebuie să fie interpretată cu prudență, având în vedere faptul că ancheta a fost efectuată la începutul perioadei de programare și că populația din care a fost selectat eșantionul de plăți a fost limitată la 15 state membre[23] care își prezentaseră cererile de plată până la finalul lui mai 2009. Rezultatele anchetei vor fi încheiate în prima jumătate a lui 2010, odată ce procedura contradictorie cu statele membre va fi încheiată.

Indicații suplimentare privind impactul asupra ratei de eroare vor fi disponibile după publicarea rezultatelor următoarelor activități de audit, întreprinse fie de autoritățile naționale de audit care trebuie să raporteze anual rezultatele auditului pe baza eșantioanelor statistice de operațiuni, fie de autoritățile UE (audituri ale Comisiei, audituri DAS).

2.2. Comisia și-a îmbunătățit funcția de supraveghere din cadrul gestiunii repartizate a Fondurilor

Îmbunătățirea funcției de supraveghere a Comisiei a putut fi evaluată pe baza eficienței crescute a sistemelor de control multianual actuale. În ceea ce privește perioada 2000-2006, rapoartele anuale de activitate pe 2008 ale celor două direcții generale arată o îmbunătățire reală a funcționării sistemelor din statele membre între anii 2007 și 2008[24].

De asemenea, Comisia consideră că riscul rezidual de eroare după încheierea programelor ar putea să ateste eficacitatea sistemului. La momentul actual, nu este posibil să se concluzioneze cu privire la nivelul de risc rezidual la încheiere pentru perioada 2000-2006 deoarece majoritatea programelor vor fi încheiate în 2010, iar rezultatele pot fi auditate doar începând cu 2011. Cu toate acestea, o anchetă nestatistică a DG REGIO privind auditul de încheiere pe un eșantion din programele FEDER 1994-1999[25], încheiată în ianuarie 2010, arată că la momentul încheierii și după efectuarea tuturor corecțiilor financiare, riscul general de eroare a fost redus în mod substanțial.

În plus, numeroasele acțiuni preventive efectuate în vederea încheierii programelor 2000-2006 (a se vedea rubrica 1.3 de mai sus) oferă speranța că procesul de încheiere pentru 2000-2006 ar putea să producă rezultate la fel de pozitive.

2.3. Comisia a aplicat corec ții financiare într-un mod eficient pentru reducerea riscului de pierderi pentru bugetul UE

Un număr considerabil de acțiuni privind perioadele de programare 1994-1999 și 2000-2006 au vizat, de asemenea, activitatea de audit a Comisiei și aplicarea procedurilor de corecție financiară într-un mod mai riguros. Acest lucru a rezultat în creșterea valorii corecțiilor financiare pentru cele două perioade, ajungând la 3, 801 miliarde de euro în total pentru 2008 și 2009, în comparație cu aproximativ 3, 567 de miliarde de euro în total pentru perioada 2000 – 2007. Comisia a vizat garantarea redirecționării sumelor corectate către proiecte juridice și obișnuite sau a recuperării acestora în favoarea bugetului Uniunii. În total, corecții în valoare de 5,2 miliarde de euro au fost propuse de Comisie și acceptate de statele membre (caz în care statele membre pot să realoce sumele respective altor proiecte) și corecții în valoare de 2,1 miliarde de euro au fost decise de Comisie (caz în care sumele sunt recuperate în favoarea bugetului UE).

Nivelul corecțiilor financiare arată faptul că răspunsul Comisiei este ferm în ceea ce privește depistarea unor deficiențe sistemice importante în statele membre. Acestea au un efect de descurajare a statelor membre în ceea ce privește orice viitoare slabă gestiune a fondurilor UE – chiar în cazul în care fondurile le rămân statelor membre, statul membru trebuie să obțină bani în vederea cofinanțării proiectelor care le înlocuiesc pe cele care fac obiectul unor corecții financiare – și contribuie la eliminarea erorilor depistate în timpul perioadei de punere în aplicare, reducând prin aceasta riscul rezidual de eroare la încheiere.

2.4. Concluzii

În general, Comisia și-a întărit capacitatea de supraveghere a acțiunilor structurale din cadrul gestiunii repartizate și a luat măsuri viguroase în vederea rezolvării recomandărilor restante ale Curții.

- Comisia a obținut rezultate în ceea ce privește toate acțiunile și a pus baze solide în vederea unor ameliorări constante. Prin urmare, aceasta consideră încheiat planul de acțiune și obiectivele ca fiind atinse.

- Comisia va viza să obțină beneficii depline în ceea ce privește dispozițiile legislative pentru noua perioadă de programare 2007-2013, inclusiv simplificarea opțiunilor în materie de costuri, în ceea ce privește o reducere a ratei de eroare, va menține ritmul susținut generat de planul de acțiune și va continua punerea în aplicare de acțiuni de supraveghere în contextul strategiei sale de audit și al raportului privind situația rapoartelor anuale pe activitate.

- Obiectivul unui sistem de control este de a reduce erorile cât mai mult: în cazul acțiunilor structurale, acest sistem de control vizează reducerea riscului rezidual de eroare pe o bază multianuală. Cu toate acestea, sistemele de control nu trebuie să impună un nivel de cost prea ridicat și trebuie să se bazeze pe o înțelegere clară și reciprocă a echilibrului dintre costuri și riscuri, ținând cont de valoarea adăugată la nivelul UE a investițiilor în anumite domenii. Progresul în acest domeniu va fi asigurat prin inițiativa Comisiei privind riscul de eroare tolerabil. Comisia va prezenta o propunere privind nivelul tolerabil de risc de eroare pentru politica de coeziune, cel mai târziu în 2012, pe baza cheltuielilor din 2010 care vor fi reglementate în cea mai mare parte de legislația 2007-2013. Comisia invită Consiliul și Parlamentul European să elaboreze o apreciere politică comună a costurilor controalelor legate de intervențiile UE și, prin urmare, să estimeze nivelul de risc de eroare care poate fi tolerat pentru fiecare din aceste domenii în cauză.

- Toate părțile implicate ar trebui să fie conștiente de faptul că schimbările aduse legislației necesită o anumită perioadă de timp pentru a influența ratele de eroare. Cadrul legislativ pentru perioada 2007-2013 a fost adoptat în 2006 dar va reglementa majoritatea cheltuielilor privind fondurile structurale doar începând cu 2010. În vederea asigurării coerenței cu viitoarele inițiative legislative, va fi esențială examinarea obiectivelor politice ale politicii de coeziune, precum și modul său de aplicare și dispozițiile privind gestiunea și controlul.

- Statele membre trebuie să demonstreze angajamentul lor în ceea ce privește asumarea unei mai mari responsabilități ținând cont de orientările Comisiei privind sintezele anuale și transformându-le în surse suplimentare valoroase de siguranță. În ciuda faptului că temeiul juridic pentru sintezele naționale nu prevede la momentul actual o declarație de asigurare generală, Comisia încurajează toate statele membre să urmeze exemplul a șapte alte state membre care, în 2009, au inclus declarații de asigurare și să ia alte măsuri adecvate (inclusiv declarații naționale voluntare) pentru a-și demonstra angajamentul cu privire la asigurarea unui management bun al fondurilor.

- Astfel cum a fost observat de Curte , „pe teren” mai este încă loc pentru îmbunătățiri. Aceste îmbunătățiri pot fi generate doar de implicarea totală a statelor membre care au responsabilitatea principală în ceea ce privește funcționarea eficientă a propriilor sistemelor. Tratatul de la Lisabona, împreună cu dispozițiile privind controlul sporit pentru 2007-2013, consolidează această responsabilitate.

Anexa 1 - Sinteza corecțiilor financiare[26] propuse sau decise de Comisie pentru fondurile structurale[27] și Fondul de coeziune (la 31 decembrie 2009), pe bază de angajamente, exprimate în milioane de euro

Fond/perioadă | Total corecții financiare 2000-2007[28] | Total corecții financiare 2008[29] | Corecții financiare acceptate de statele membre în 2009 | Corecții financiare prin decizia Comisiei 2009 (anexa 3) | Total corecții financiare 2009 | Total corecții financiare 2008/2009 | Total general 2000-2009 |

FEDER 2000-06 | 1 561 | 619 | 1 465 | 79 | 1 544 | 2 163 | 3 724 |

FC 2000-06 | 103 | 54 | 68 | 2 | 70 | 124 | 227 |

FSE 2000-06 | 475 | 496 | 154 | 0 | 154 | 650 | 1 125 |

Subtotal 2000-06 | 2 139 | 1 169 | 1 687 | 81 | 1 768 | 2 937 | 5 076 |

FEDER 1994-99 | 858 | 330 | 55 | 386 | 441 | 771 | 1 629 |

FC 1994-99 | 225 | 38 | 10 | 0 | 10 | 48 | 273 |

FSE 1994-99 | 345 | 26 | 0 | 19 | 19 | 45 | 390 |

Subtotal 1994-99 | 1 428 | 394 | 65 | 405 | 470 | 864 | 2 292 |

Total | 3 567 | 1 563 | 1 752 | 486 | 2 238 | 3 801 | 7 368 |

Anexa 2 – Sinteza deciziilor de suspendare în 2009 și a corecțiilor financiare aflate în curs (la 31 decembrie 2009)

Fond/perioadă | Numărul deciziilor de suspendare ale Comisiei adoptate | Corecțiile financiare aflate în curs[30] |

Numărul de programe/proiecte | Suma estimată în milioane EUR |

FEDER 2000-06 | 6 | 67 | 325 |

FC 2000-06 | 99 | 153 |

FSE 2000-06 | 1 | 13 | 141 |

FEDER 1994-99 | 1[31] | 116 |

FC 1994-99 | 3 | 3 |

FSE 1994-99 | 17 | 204 |

Total | 7 | 200 | 942 |

Anexa 3 – Precizări cu privire la deciziile privind corecțiile financiare și suspendările adoptate de Comisiei în 2009 (la 31 decembrie 2009)

Stat membru | Perioada de programare | Fond | Program | Suma (milioane EUR) |

Corecții financiare | Italia | 2000-2006 | FEDER | Puglia | 79,33 |

Germania | 2000-2006 | FEDER | Mecklenburg-Vorpommern | 0,05 |

Subtotal | 79,38 |

Spania | 2000-2006 | FC | Asturias | 0,07 |

Spania | 2000-2006 | FC | Cantabria | 0,69 |

Spania | 2000-2006 | FC | Norte-Galicia | 0,87 |

Spania | 2000-2006 | FC | Galicia | 0,17 |

Subtotal | 1,80 |

Germania | 1994-1999 | FEDER | IMM Sachsen-Anhalt | 1,95 |

Germania | 1994-1999 | FEDER | Sachsen-Anhalt | 5,14 |

Germania | 1994-1999 | FEDER | Schleswig-Holstein | 0,48 |

Germania | 1994-1999 | FEDER | Saarland Obiectivul 2 | 8,33 |

Germania | 1994-1999 | FEDER | Saarland | 4,99 |

Germania | 1994-1999 | FEDER | Nordrhein-Westfalen-Leader | 0,22 |

Germania | 1994-1999 | FEDER | Nordrhein-Westfalen | 23,55 |

Italia | 1994-1999 | FEDER | Sardenia | 40,50 |

Italia | 1994-1999 | FEDER | Energia | 0,50 |

Portugalia | 1994-1999 | FEDER | MTE | 18,52 |

Spania | 1994-1999 | FEDER | Andalucia | 219,33 |

Spania | 1994-1999 | FEDER | País Vasco | 27,88 |

Regatul Unit | 1994-1999 | FEDER | North East of England Obiectivul 2 | 8,44 |

Regatul Unit | 1994-1999 | FEDER | Manchester, Lancashire and Cheshire | 18,04 |

Interreg | 1994-1999 | FEDER | Cadses IT, EL, DE | 1,55 |

Interreg | 1994-1999 | FEDER | Rhin-Meuse | 7,07 |

Subtotal | 386,49 |

Luxemburg | 1994-1999 | FSE | Obiectivul 3 (promotori publici) | 0,84 |

Luxemburg | 1994-1999 | FSE | Obiectivul 3 (promotori din mediul privat) | 0,64 |

Luxemburg | 1994-1999 | FSE | Obiectivul 5b | 0,13 |

Luxemburg | 1994-1999 | FSE | Obiectivul 4 | 0,26 |

Spania | 1994-1999 | FSE | Andalucía | 16,84 |

Belgia | 1994-1999 | FSE | Meetjesland Obiectivul 5 | 0,04 |

Finlanda | 1994-1999 | FSE | Obiectivul 3 | 0,01 |

Subtotal | 18,76 |

Total general | 486,43 |

Data adoptării deciziei |

Suspendări | Italia | 2000-2006 | FEDER | Abruzzo | 28 ianuarie 2009[32] |

Interreg | 2000-2006 | FEDER | Grecia/Italia | 28 ianuarie 2009[33] |

Interreg | 2000-2006 | FEDER | Archimed | 12 iunie 2009 |

Interreg | 2000-2006 | FEDER | Danemarca/ Suedia | 2 septembrie 2009 |

Germania | 2000-2006 | FEDER | Saarland | 5 octombrie 2009 |

Germania | 2000-2006 | FEDER | Baden-Württemberg | 18 noiembrie 2009 |

Spania | 2000-2006 | FSE | Iniciativa Empresarial | 21 august 2009 |

Anexa 4 – Planul de Ac țiune

.

Acțiune | Recomandarea Curții de Conturi Europene la care s-a răspuns | Obiectiv |

1. Acțiuni în cadrul strategiei de audit comune a acțiunilor structurale pentru perioada 2000-2006 |

1.1. | Realizarea de audituri cu obiective țintă asupra organismelor de gestiune care prezintă un risc ridicat (2000-2006) | Acordarea priorității îmbunătățirii controalelor primare la nivel de conducere în statele membre Îmbunătățirea eficacității controalelor de supraveghere din partea Comisiei pentru a atenua riscul de deficiențe în sistemele statelor membre | Concentrarea resurselor de audit asupra organismelor care prezintă un risc ridicat în scopul reducerii riscului rezidual potențial |

1.2. | Finalizarea urmăririi aplicării de către statele membre a celor 27 de planuri de acțiune pentru remedierea gravelor deficiențe ale sistemelor de gestiune și control ale statelor membre | Acordarea priorității îmbunătățirii controalelor primare la nivel de conducere în statele membre Îmbunătățirea eficacității controalelor de supraveghere din partea Comisiei pentru a atenua riscul de deficiențe în sistemele statelor membre | Obținerea unei asigurări rezonabile că sistemele de gestiune și control ale statelor membre funcționează eficient și protejează bugetul UE |

1.3. | Încheierea celor 20 de proceduri de suspendare și de corecție financiară aflate în desfășurare în prezent, pentru perioada 2000-2006, și a celor 34 de proceduri de corecție financiară care rezultă din auditurile finale pentru 1994-1999 | Sporirea impactului activității de audit a Comisiei printr-o utilizare mai eficientă a procedurilor de suspendare și de corecție financiară | Obținerea unei asigurări rezonabile că sistemele de gestiune și control ale statelor membre funcționează eficient și protejează bugetul UE |

1.4. | Urmărirea cazurilor de eroare de fond individuale pentru DAS 2006, precum și a eventualelor repercusiuni asupra sistemelor | Îmbunătățirea eficacității controalelor de supraveghere din partea Comisiei pentru a atenua riscul de deficiențe în sistemele statelor membre | Obținerea garanției că au fost efectuate corecțiile solicitate pentru protejarea bugetului UE |

2. Principalele acțiuni în curs în cadrul Planului de acțiune pentru un cadru de control intern integrat |

2.1. | Acțiunea 9 – Crearea de instrumente eficace pentru comunicarea rezultatelor auditului și controlului și promovarea abordării unice a auditului | Consolidarea mecanismelor de feedback ale sistemelor de control în contextul fondurilor structurale | Coordonarea lucrărilor de audit și de control în scopul maximizării eficacității acestora |

2.2. | Acțiunea 10 – Realizarea unei evaluări și analize inițiale a costurilor controalelor pentru FEDR | Punerea în aplicare a Planului de acțiune al Comisiei pentru un cadru de control intern integrat în conformitate cu Avizul nr. 2/2004 al Curții | Furnizarea unei baze pentru stabilirea unui echilibru între costurile și beneficiile controalelor |

2.3. | Acțiunea 11N – examinarea fiabilității sistemelor naționale de monitorizare și raportare pentru recuperări și corecții financiare | Garantarea comunicării de informații complete, transparente și fiabile privind corecțiile financiare și recuperările | Îmbunătățirea comunicării informațiilor privind corecțiile financiare (a se vedea acțiunea 6 de mai jos) |

2.4. | Acțiunea 14b – furnizarea orientărilor către beneficiari și/sau organisme intermediare privind controalele și responsabilitățile din lanțul de control | Încurajarea și facilitarea utilizării procedurilor simplificate pentru perioada 2007-2013 | Pentru a preveni erorile și a reduce riscul pentru bugetul UE (a se vedea acțiunile 4 și 5.2 de mai jos) |

2.5. | Acțiunea 15 – promovarea inițiativei „contractelor de încredere” pentru fondurile structurale (pentru a permite Comisiei să se bazeze pe activitatea de audit la nivel național pentru perioada 2000-2006 și să stabilească bazele unei cooperări similare în 2007-2013) | Îmbunătățirea eficacității controalelor de supraveghere din partea Comisiei pentru a atenua riscul de deficiențe în sistemele statelor membre | Îmbunătățirea coordonării activităților de audit pentru a se putea baza pe activitatea organismelor de audit naționale |

2.6. | Acțiunea 16 – coordonarea standardelor de audit, notificarea nivelului de eroare etc. pentru fondurile structurale | Îmbunătățirea eficacității controalelor de supraveghere din partea Comisiei pentru a atenua riscul de deficiențe în sistemele statelor membre | Îmbunătățirea cadrului de control intern integrat prin standardizarea metodelor de audit |

3. Acțiuni preventive pentru încheierea programelor și proiectelor 2000-2006 |

3.1. | Finalizarea anchetei de audit privind examinarea activităților organismelor responsabile cu închiderea fondurilor (2000-2006) | Asigurarea respectării procedurilor de încheiere | Control preventiv menit să asigure că procesul de încheiere va permite detectarea eficientă a cheltuielilor neregulamentare |

3.2. | Finalizarea procedurilor interne care să garanteze o examinare riguroasă a documentelor de încheiere | Asigurarea respectării procedurilor de încheiere | Asigurarea unei bune pregătiri pentru încheierea programelor în cadrul serviciilor Comisiei |

3.3. | Sensibilizarea statelor membre cu privire la orientările de încheiere publicate de Comisie în 2006 | Asigurarea respectării procedurilor de încheiere | Asigurarea unei bune pregătiri pentru încheierea programelor în cadrul statelor membre |

4. Acțiuni preventive pentru perioada de programare 2007-13 |

4.1. | Examinarea rapoartelor și avizelor privind evaluarea conformității | Garantarea aplicării integrale a cadrului legal pentru perioada de programare 2007-2013 | Să se asigure că există sisteme de gestiune și control încă de la începutul perioadei |

4.2. | Examinarea strategiilor de audit naționale | Garantarea aplicării integrale a cadrului legal pentru perioada de programare 2007-2013 | Garantarea conformității strategiilor de audit naționale cu regulamentele |

4.3. | Acțiuni în materie de simplificare: | Încurajarea și facilitarea utilizării procedurilor simplificate pentru perioada de programare 2007-2013 | Prevenirea erorilor și reducerea riscului pentru bugetul UE |

a) Notă privind încheierea parțială în conformitate cu articolul 88 din Regulamentul (CE) nr. 1083/2006, a cărui urmărire este asigurată în cadrul reuniunilor anuale cu autoritățile de management |

b) Notă privind utilizarea ratelor forfetare pentru costuri indirecte (doar FSE), a căror urmărire este asigurată în cadrul reuniunilor anuale cu autoritățile de management |

4.4. | Reexaminarea și clarificarea aspectelor de eligibilitate pentru perioada 2007-2013: | Garantarea aplicării integrale a cadrului legal pentru perioada de programare 2007-2013 | Garantarea faptului că regulamentele sunt clar înțelese de autoritățile naționale care le aplică și de către beneficiari |

a) Compilarea normelor UE de eligibilitate pentru perioada 2007-2013 într-o broșură unică |

b) Notă privind aplicarea articolului 55 din Regulamentul (CE) nr. 1083/2006 – proiecte generatoare de venituri |

c) Notă referitoare la aplicarea normelor privind ajutorul de stat |

4.5. | Sensibilizarea cu privire la normele privind achizițiile publice | Acordarea priorității îmbunătățirii controalelor primare la nivel de conducere în statele membre | Reducerea erorilor din această sursă în utilizarea fondurilor structurale și de coeziune |

5. Acțiuni care vizează îmbunătățirea controalelor primare la nivel național |

5.1. | Organizarea unui seminar pentru autoritățile de management și autoritățile de certificare și asigurarea urmăririi în cadrul reuniunilor anuale cu autoritățile de management | Acordarea priorității îmbunătățirii controalelor primare la nivel de conducere în statele membre | Abordarea riscului unor controale primare slabe |

5.2. | Actualizarea orientărilor privind bunele practici pentru controalele primare și funcția de certificare pentru perioada 2007-2013 | Acordarea priorității îmbunătățirii controalelor primare la nivel de conducere în statele membre Consolidarea mecanismelor de feedback ale sistemelor de control | Abordarea riscului unor controale primare slabe și a funcției de certificare |

5.3. | Furnizarea unor instrumente de autoevaluare pentru autoritățile de management privind respectarea legislației | Acordarea priorității îmbunătățirii controalelor primare la nivel de conducere în statele membre | Abordarea riscului unor controale primare slabe |

6. Acțiuni vizând îmbunătățirea comunicării informațiilor privind corecțiile financiare de către statele membre |

6.1. | Asigurarea urmăririi datelor transmise în vederea completării lacunelor și a corectării inexactitudinilor | Îmbunătățirea comunicării de informații complete, transparente și fiabile privind recuperările și corecțiile financiare | Îmbunătățirea comunicării informațiilor privind corecțiile financiare și recuperările |

6.2. | Efectuarea de verificări la fața locului pe baza unui eșantion de date ale statelor membre | Îmbunătățirea comunicării de informații complete, transparente și fiabile privind recuperările și corecțiile financiare | Verificarea preciziei datelor transmise |

7. Acțiuni vizând îmbunătățirea informațiilor transmise de Comisie privind impactul activității de audit |

7.1. | Îmbunătățirea sistemelor utilizate pentru înregistrarea și notificarea urmăririi recomandărilor de audit | Îmbunătățirea eficienței controalelor de supraveghere din partea Comisiei pentru a atenua riscul de deficiențe în sistemele statelor membre Consolidarea mecanismelor de feedback ale sistemelor de control | Îmbunătățirea proceselor de monitorizare și facilitarea comunicării rezultatelor de audit |

7.2. | Îmbunătățirea sistemelor utilizate pentru înregistrarea și notificarea corecțiilor care rezultă din activitatea de control și audit a Comisiei | Îmbunătățirea comunicării de informații complete, transparente și fiabile privind recuperările și corecțiile financiare | Îmbunătățirea informațiilor privind recuperările și corecțiile financiare ca indicator parțial al impactului activității de audit a Comisiei |

8. Acțiuni vizând sporirea impactului activității de audit a Comisiei |

8.1. | Stabilirea și aplicarea unei politici de suspendare a plăților prin decizia Comisiei în cel mai scurt timp posibil după constatarea unei deficiențe grave în sistemele naționale | Sporirea impactului activității de audit a Comisiei printr-o utilizare mai eficientă a procedurilor de suspendare și de corecție financiară | Obținerea unei asigurări rezonabile că sistemele de gestiune și control ale statelor membre funcționează eficient și protejează bugetul UE |

8.2. | Modificarea procedurilor interne de suspendare și corecții financiare în scopul accelerării aplicării măsurilor | Sporirea impactului activității de audit a Comisiei printr-o utilizare mai eficientă a procedurilor de suspendare și de corecție financiară | Obținerea unei asigurări rezonabile că sistemele de gestiune și control ale statelor membre funcționează eficient și protejează bugetul UE |

9. Acțiuni vizând îmbunătățirea asigurării furnizate de raportul anual de activitate (RAA) |

9.1. | Realizarea următoarelor acțiuni referitoare la pregătirea rapoartelor anuale de activitate: | Îmbunătățirea calității RAA ale DG-urilor | Îmbunătățirea transparenței și continuității comunicării informațiilor privind evaluarea sistemelor statelor membre în scopul monitorizării mai eficiente a progreselor efectuate |

a) Furnizarea informațiilor privind urmărirea tuturor sistemelor pentru care au fost depistate deficiențe sistemice în 2006 |

b) Raport privind executarea planurilor de acțiune aplicate de statele membre pentru a corecta deficiențele |

c) Raport privind deciziile de suspendare a plăților intermediare, alte măsuri preventive luate de AOSD referitoare la plățile intermediare, corecțiile financiare efectuate de statele membre la cererea Comisiei și decizii de corecție financiară adoptate de Comisie |

d) Furnizarea unei justificări detaliate pentru absența rezervei în cazul constatării unor deficiențe sistemice importante |

e) Raport privind urmărirea recomandărilor anterioare ale Curții |

10. | Acțiuni vizând maximizarea valorii sintezelor anuale în conformitate cu articolul 53b din regulamentul financiar |

Analizarea situațiilor rezumative primite, introducerea rezultatelor în RAA și luarea de măsuri cu privire la statele membre care nu-și respectă obligațiile | Întreprinderea unei supravegheri adecvate a situațiilor rezumative anuale pentru a asigura coerența, comparabilitatea și utilitatea acestora | Îmbunătățirea nivelului de asigurare obținut din partea statelor membre |

[1] Curtea de Conturi Europeană, Raportul anual pe 2006 (JO 273, 15.11.2007).

[2] COM (2008) 97.

[3] SEC(2008) 2756.

[4] COM (2009) 42.

[5] SEC(2009) 1463.

[6] Curtea de Conturi Europeană, Raportul anual pe 2008, răspunsul Comisiei la punctul 6.35.

[7] Organismele de audit responsabile de încheierea declarațiilor privind programele operaționale.

[8] Riscul care rămâne după ce toate cheltuielile au făcut obiectul tuturor tipurilor de control și de corecție financiară.

[9] COM (2008) 97.

[10] COM (2006) 9.

[11] DG REGIO a încheiat monitorizarea celui de-al zecelea plan de acțiune în ianuarie 2010.

[12] În cazul unuia dintre proiecte, decizia formală a Comisiei a fost adoptată în ianuarie 2010.

[13] Planul de acțiune nu includea procedurile de închidere a corecțiilor financiare privind programele FSE din perioada 1994-1999.

[14] Această sumă include cele 116 milioane de euro ale ultimei decizii, adoptată în ianuarie 2010.

[15] Raportul anual pe 2008 – capitolul 6, anexa 6.2.

[16] COM (2008) 866.

[17] COM (2009) 43.

[18] Pe baza datelor furnizate de statele membre, totalul retragerilor și recuperărilor efectuate de autoritățile naționale până la finalul lui 2008 a fost de 3, 556 miliarde de euro – SEC (2009) 1495.

[19] Belgia, Regatul Unit, Slovenia, Spania, Franța, Italia, Portugalia, Grecia, Irlanda și Republica Slovacă.

[20] Germania, Cipru, Letonia, Ungaria, Țările de Jos, Austria, Polonia, Suedia și Finlanda.

[21] Toate deciziile de suspendare au fost ridicate în 2009 sau sunt pe punctul de a fi ridicate.

[22] Selecția proiectelor a avut loc în două etape: Prima etapă a constat în selectarea în mod aleatoriu a 18 cereri de plată primite până la finalul lui mai 2009, iar cea ce-a doua etapă a constat în selectarea a 10 operațiuni pentru fiecare cerere. În ceea ce privește parametrii utilizați, au fost aplicate un nivel de încredere de 95% și un prag de semnificație de 2%.

[23] EE, LT, HU, RO, DE, FR, LV, PL, IE, PT, SI, AT, SE, DK și IT, dintre care primele 10 state membre au fost incluse în eșantion.

[24] Curtea de Conturi Europeană, Raportul anual pe 2008, răspunsul Comisiei la punctul 6.23.

[25] Având în vedere faptul că selecția programelor pentru această anchetă a fost bazată pe analiza de risc, programele cu risc crescut au fost acoperite de audit.

[26] Sumele sunt provizorii și fac obiectul auditului de către Curte pentru conturile anuale pe 2009.

[27] Cifrele pentru FEOGA și IFOP nu sunt incluse.

[28] Sursă: Nota 6 din conturile anuale ale Comisiei pentru 2007; este posibil ca cifrele să fi fost rotunjite în comparație cu rapoartele precedente.

[29] Sursă: Nota 6 din conturile anuale ale Comisiei pentru 2008; este posibil ca cifrele să fi fost rotunjite în comparație cu rapoartele precedente.

[30] Cifrele sunt provizorii și pot fi ajustate sau anulate la elaborarea procedurilor contradictorii. Coloana „Suma estimată în milioane EUR” a corecțiilor potențiale reprezintă cele mai bune estimări, ținând seama de situația urmăririi auditurilor, de implementarea planurilor naționale de acțiune și de scrisorile de poziție finală emise statelor membre și de rezultatele audierilor.

[31] Se referă la procedura din cadrul Acțiunii 1.3.

[32] O decizie a Comisiei de ridicare a suspendării a fost adoptată ulterior în 2009.

[33] O decizie a Comisiei de ridicare a suspendării a fost adoptată ulterior în 2009.